
Na temelju članka 23. stavka 4. i članka 35. u vezi s člankom 113. Zakona o održivom gospodarenju otpadom („Narodne novine“ br. 94/13, 73/17, 14/19 i 98/19) i članka 18. Statuta Općine Jelenje (Službene novine PGŽ br. 33/09, 13/13, 6/16 i 17/17 i „Službene novine Općine Jelenje“ broj 5/18) Općinsko vijeće Općine Jelenje, na 19. sjednici održanoj dana 19.11.2019.  donijelo je
   
ODLUKU 
o  upravljanju 
reciklažnim dvorištem Podhum 
 

Članak 1. 
Reciklažno dvorište izgraditi će se  na k.č.br. 2761/346, sve K.O. Podhum, sukladno Prostornom planu uređenja Općine Jelenje (Službene novine Primorsko-goranske županije br. 40/07, 15/11, 37/12, 38/14 i „Službene novine Općine Jelenje br.13/18), građevinskoj dozvoli, te Planu gospodarenja otpadom Općine Jelenje („Službene novine Primorsko-goranske županije br. 15/16.). 

Članak 2.
Općina Jelenje, kao investitor reciklažnog dvorišta smještenog u naselju Podhum, koje se gradi na k.č.br. 2661/346, sve K.O. Podhum (dalje u tekstu: „Reciklažno dvorište“), nakon dobivanja uporabne dozvole daje ga na upravljanje trgovačkom društvu Komunalno društvo Čistoća d.o.o. za obavljanje komunalnih djelatnosti, sa sjedištem u Rijeci, Dolac 14, OIB:06531901714 (dalje u tekstu: „Upravitelj“). 
Reciklažno dvorište daje se Upravitelju na upravljanje za potrebe obavljanja djelatnosti gospodarenja otpadom. 
 
Članak 3. 
Upravitelj se obvezuje organizirati rad i funkcioniranje Reciklažnog dvorišta u skladu s odredbama ZGO-a i pratećim podzakonskim aktima, Pravilnikom o gospodarenju otpadom (Narodne Novine br. 117/17; dalje u tekstu: „Pravilnik“), te istim upravljati pažnjom dobrog gospodara.  
Upravitelj se obvezuje preventivno i korektivno održavati infrastrukturu na Reciklažnom dvorištu sukladno zakonskoj regulativi te uvjetima održavanja ugrađene opreme i proizvoda, a sve s ciljem očuvanja korisničkog sustava u dobrom stanju, te podmirivati sve troškove nastale s osnove korištenja objekta. 
 
Članak 4. 
Upravitelj se obvezuje jednom godišnje podnijeti Općini Jelenje izvješće o upravljanju Reciklažnim dvorištem. 
 
Članak 5.
Upravitelj se obvezuje upravljati Reciklažnim dvorištem na vrijeme dok postoji potreba za istim odnosno dok se ne izmijene zakonski uvjeti, u kojem slučaju će se donijeti nova odluka. 

Članak 6.
Reciklažno dvorište predat će se u posjed Upravitelju u roku 8 dana od dana dobivanja uporabne dozvole, o čemu će se sastaviti poseban zapisnik. 
 
Članak 7. 
Način rada i  funkcioniranja te ostala prava i obveze urediti će se Ugovorom.  

Članak 8.
Danom stupanja na snago Ove Odluke prestaje važiti Odluka o upravljanju reciklažnog dvorišta u Podhumu objavljena u Službenim novinama Općine Jelenje br. 17/18 od 08.11.2018.
 
Članak 9.
Ova Odluka stupa na snagu osmi dan od dana donošenja a ista će se objaviti u »Službenim novinama Općine Jelenje«.


KLASA: 010-10/19-01/19
URBROJ:2170-04-01-18-24
Dražice, 19.11.2019.

						Općinsko vijeće Općine Jelenje
[bookmark: _GoBack]						Predsjednik
						Luka Zaharija, prof.

